被舉應徵別鄉中故人
作者：王績
朝代：唐

paragraphs: 皇明照區域，帝思屬風雲。
燒山出隱士，治道送徵君。
自惟[蓬]（逢）艾影，叨名蘭桂芬。
使君留白璧，天子降玄纁。
山鷄終失望，野鹿暫辭羣。
川氣含丹日，鄉煙間白雲。
停驂無以贈，握管遂成文。
（按：祝尚書《〈全唐詩〉小補》云宋潘自牧《記纂淵海》卷六九引「自惟蓬艾影，叨名蘭桂芳」二句。
）。